Paolo Veronese

Paolo Veronese (1528 Verona – 19. huhtikuuta 1588 Venetsia) italialainen renessanssin taidemaalari, joka työskenteli Venetsiassa. Hän otti käyttöön nimen Paolo Cagliari tai Caliari, mutta hänet tunnetaan nimellä Veronese ("Veronalainen") syntymäkaupunkinsa Veronan mukaan. 

Veronese maalasi vuodesta 1553 alkaen Venetsiassa Dogen palatsin (Palazzo Ducale) koristelua. Salin katossa olevista kymmenestä maalauksesta kuusi on Veronesen. Sen jälkeen hän alkoi 1560-luvulla maalata muihin Venetsian alueen suuriin saleihin jättiläiskokoisia tauluja. Niihin kuuluvat vuosien 1560–1561 Maseriin rakennetun Villa Barbaron freskokoristelu. Sen holveissa kuvataan kattoperspektiivissä mytologisia ja allegorisia aiheita, esimerkiksi Olympolaisia jumalia. Seuraavat työt hän teki Veronan San Giorgio in Braidan kirkkoon. Vuodesta 1580 alkaen hän alkoi käyttää laajamittaisesti apulaisia, mikä johti teosten epätasaiseen laatuun. 

Veronesen kuuluisimpia maalauksia ovat Kaanaan häät (1562–1563) ja La Case di Levi (1573). Teoksissaan hän ilmentää Venetsian seurapiirien pyrkimystä seesteiseen onneen. Hänen sommitelmissaan on avaruutta, teatraalista arkkitehtuuria ja runsaasti henkilöitä. Vaikka niissä on realistisia yksityiskohtia, on kokonaisuus kuitenkin haavekuvien maailmaa.

Lähteet

Aiheesta muualla

 

Italialaiset taidemaalarit
Renessanssin taidemaalarit
Manierismin taiteilijat
Vuonna 1528 syntyneet
Vuonna 1588 kuolleet
Seulonnan keskeiset artikkelit